Butler het Henri tydens sy ondersoek gevra of iemand hom tydens die grusame moordnag teen die kop geslaan het. “Nee”, was sy antwoord.
Henri het aan Butler gesê hy het die aand voor die moorde ’n bottel wyn met sy pa gedeel. Hy kon glo nie daardie aand aan die slaap raak nie. Butler wou weet wat hy van die moordnag onthou.
Volgens Henri onthou dat hy met sy selfoon in die hand die trappe opgeloop het, besig om die nommer vir die nooddienste op te soek. Dis glo toe dat hy Marli sien beweeg en dat daar bloed was. Dit was op daardie oomblik dat hy sy geheue verloor het. Volgens hom het hy vir die volgende 2 uur en 40 minute sy bewussyn verloor.
Volgense Butler se getuienis onthou Henri dat hy op die trappe bygekom het, sy kop hoër as sy voete. Hy het gedisoriënteerd gevoel en was onseker hoe lank hy op die trappe gelê het. Hy kon sien hoe dit besig was om lig te word buite.